CELEX: 32015Y0123(01)
Language: et
Date: 2014-09-16 00:00:00
Title: Euroopa Süsteemsete Riskide Nõukogu otsus, 16. september 2014 , soovitusega ESRN/2012/2 (krediidiasutuste rahastamise kohta) (ESRN/2014/4) kehtestatud teatavate tähtaegade pikendamise kohta (ESRN/2014/4)

23.1.2015   
            
            
               ET
            
            
               Euroopa Liidu Teataja
            
            
               C 22/8
            
         EUROOPA SÜSTEEMSETE RISKIDE NÕUKOGU OTSUS,
   16. september 2014,
   soovitusega ESRN/2012/2 (krediidiasutuste rahastamise kohta) (ESRN/2014/4) kehtestatud teatavate tähtaegade pikendamise kohta
   (ESRN/2014/4)
   (2015/C 22/04)
   EUROOPA SÜSTEEMSETE RISKIDE NÕUKOGU HALDUSNÕUKOGU,
   võttes arvesse Euroopa Parlamendi ja nõukogu 24. novembri 2010. aasta määrust (EL) nr 1092/2010 (finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta) (1), eelkõige selle artikli 3 lõike 2 punkte b, f ja g, artikli 4 lõiget 2, artikli 16 lõiget 2 ja artiklit 17,
   võttes arvesse Euroopa Süsteemsete Riskide Nõukogu 20. jaanuari 2011. aasta otsust ESRN/2011/1 (millega võetakse vastu Euroopa Süsteemsete Riskide Nõukogu töökord) (2), eelkõige selle artikleid 19 ja 20,
   ning arvestades järgmist:
   
               (1)
            
            
               20. detsembril 2012. aastal võttis Euroopa Süsteemsete Riskide Nõukogu (ESRN) haldusnõukogu vastu soovituse ESRN/2012/2 (3). Soovituse eesmärk on luua stiimuleid krediidiasutuste jätkusuutlike rahastamisstruktuuride kontekstis.
            
         
               (2)
            
            
               Soovituse ESRN/2012/2 eesmärkide saavutamiseks nõutakse riikide järelevalveasutustelt (NSAd), riikide makrotasandi usaldatavusjärelevalve eest vastutavatelt asutustelt ja Euroopa Pangandusjärelevalvelt (EBA) nimetatud soovituse 2. jao lõikes 3 sätestatud teatava aja jooksul meetmete võtmist.
            
         
               (3)
            
            
               31. detsembril 2013 otsustas haldusnõukogu nimetatud tähtaegu pikendada 6–12 kuu võrra. Muudetud ajakava kohaselt peavad pangandusjärelevalve kohustusega riikide järelevalveasutused ning makrotasandi usaldatavusjärelevalve eest vastutavad riikide järelevalve- ja muud asutused saatma ESRNile vahearuande, mis sisaldab soovituse A punktide 1, 2 ja 3 kohaldamise tulemuste esimest hindamist (30. juuniks 2015) ja lõpparuannet (31. jaanuariks 2016). EBA peab soovituse A punkti 5 käsitleva esimese jälgimise aruande saatma 30. juuniks 2015 ja lõpparuande 30. septembriks 2015. Siiski on mõned adressaadid märkinud, et määratud tähtaegu pole võimalik täielikult järgida.
            
         
               (4)
            
            
               ESRNi üldeesmärk on õigeaegselt ja tõhusalt vältida või leevendada süsteemseid riske. Haldusnõukogu on arvamusel, et riikide järelevalveasutuste poolne soovituse A punkide 1, 2 ja 3 esimese hindamise täiendav kuuekuuline viivitus ja EBA esitatava soovituse A punkti 5 esimese jälgimise aruande täiendav üheksakuuline viivitus ei ohusta finantsturgude korrakohast tööd ega tähenda, et nimetatud soovitusi ei kohaldata.
            
         
               (5)
            
            
               Seetõttu otsustas haldusnõukogu soovituses ESRN/2012/2 sätestatud tähtaegu pikendada soovituse A punktide 1, 2, 3 puhul kuue kuu võrra ja punkti 5 puhul üheksa kuu võrra, et anda riikide järelevalveasutustele ja Euroopa Pangandusjärelevalvele rohkem aega asjakohaste soovituste kohaldamiseks vajalike meetmete võtmiseks,
            
         ON VASTU VÕTNUD KÄESOLEVA OTSUSE:
   Artikkel 1
   Soovituse ESRN/2012/2 muudatused
   Soovitust ESRN/2012/2 muudetakse järgmiselt.
   
               1)
            
            
               2. jao lõike 3 punkt 1 asendatakse järgmisega:
               
                           „1.
                        
                        
                           
                              Soovitus A – pangandusjärelevalve eest vastutavatelt riikide järelevalveasutustelt, makrotasandi usaldatavusjärelevalve eest vastutavatelt riikide järelevalve- ja muudelt asutustelt ning EBA-lt nõutakse aruande esitamist järgmist ajakava järgides:
                           
                                       a)
                                    
                                    
                                       31. detsembriks 2015 peavad pangandusjärelevalve eest vastutavad riikide järelevalveasutused esitama ESRNile vahearuande esimese hinnanguga soovituse A punktide 1 ja 2 rakendamise tulemuste kohta;
                                    
                                 
                                       b)
                                    
                                    
                                       31. juuliks 2016 peavad pangandusjärelevalve eest vastutavad riikide järelevalveasutused esitama ESRNile ja nõukogule lõpparuande soovituse A punktide 1 ja 2 kohta;
                                    
                                 
                                       c)
                                    
                                    
                                       31. detsembriks 2015 peavad riikide järelevalveasutused ja muud makrotasandi järelevalve eest vastutavad asutused esitama ESRNile vahearuande esimese hinnanguga soovituse A punkti 3 rakendamise tulemuste kohta;
                                    
                                 
                                       d)
                                    
                                    
                                       30. septembriks 2016 peavad riikide järelevalveasutused ja muud makrotasandi järelevalve eest vastutavad asutused esitama ESRNile ja nõukogule lõpparuande soovituse A punkti 3 rakendamise kohta;
                                    
                                 
                                       e)
                                    
                                    
                                       30. juuniks 2014 peab EBA edastama soovituse A punktis 4 osutatud suunised ESRNile ja nõukogule;
                                    
                                 
                                       f)
                                    
                                    
                                       31. märtsiks 2016 peab EBA esitama ESRNile vahearuande esimese hinnanguga soovituse A punkti 5 rakendamise tulemuste kohta;
                                    
                                 
                                       g)
                                    
                                    
                                       30. juuniks 2016 peab EBA esitama ESRNile ja nõukogule lõpparuande soovituse A punkti 5 rakendamise kohta”;
                                    
                                 
                     
         
               2)
            
            
               lisa punkt V.1.3.1 asendatakse järgmisega:
               „V.1.3.1.   Ajakava
               
               Pangandusjärelevalvega tegelevad riikide järelevalveasutused, makrotasandi usaldatavusjärelevalve eest vastutavad asutused ja Euroopa Pangandusjärelevalve peavad ESRNile ja nõukogule teatama käesolevatest soovitustest tulenevate meetmete võtmisest või esitama piisavad põhjendused nende võtmata jätmise kohta järgmise ajakava alusel:
               
                           a)
                        
                        
                           pangandusjärelevalve eest vastutavad riikide järelevalveasutused esitavad 31. detsembriks 2015 ESRNile vahearuande soovituse A punktide 1 ja 2 rakendamise tulemuste esmase hindamise kohta;
                        
                     
                           b)
                        
                        
                           pangandusjärelevalve eest vastutavad riikide järelevalveasutused esitavad 31. juuliks 2016 ESRNile ja nõukogule lõpparuande soovituse A punktide 1 ja 2 kohta;
                        
                     
                           c)
                        
                        
                           riikide järelevalveasutused ja makrotasandi usaldatavusjärelevalve eest vastutavad asutused esitavad 31. detsembriks 2015 ESRNile vahearuande soovituse A punkti 3 rakendamise tulemuste esmase hindamise kohta;
                        
                     
                           d)
                        
                        
                           riikide järelevalveasutused ja makrotasandi usaldatavusjärelevalve eest vastutavad asutused esitavad 30. septembriks 2016 ESRNile ja nõukogule lõpparuande soovituse A punkti 3 rakendamise kohta;
                        
                     
                           e)
                        
                        
                           Euroopa Pangandusjärelevalve esitab 30. juuniks 2014 ESRNile ja nõukogule soovituse A punktis 4 osutatud suunised;
                        
                     
                           f)
                        
                        
                           Euroopa Pangandusjärelevalve esitab 31. märtsiks 2016 ESRNile vahearuande soovituse A punkti 5 rakendamise tulemuste esmase hindamise kohta;
                        
                     
                           g)
                        
                        
                           Euroopa Pangandusjärelevalve esitab 30. juuniks 2016 ESRNile ja nõukogule lõpparuande soovituse A punkti 5 rakendamise kohta.”
                        
                     
         Artikkel 2
   Avaldamine
   Käesolev otsus avaldatakse ESRNi veebilehel selle jõustumise kuupäeval.
   Artikkel 3
   Jõustumine
   Käesolev otsus jõustub selle heakskiitmise kuupäeval.
   
      Frankfurt Maini ääres, 16. september 2014
      
         
            ESRNi esimees
         
         Mario DRAGHI
      
   
   
      (1)  ELT L 331, 15.12.2010, lk 1.
   
      (2)  ELT C 58, 24.2.2011, lk 4.
   
      (3)  Euroopa Süsteemsete Riskide Nõukogu 20. detsembri 2012. aasta soovitus ESRN/2012/2 krediidiasutuste rahastamise kohta (ELT C 119, 25.4.2013, lk 1).